alexandrainst/scandi-wiki huggingface dataset:
1. FC Köln Frauen

1. FC Köln Frauen (tidligere kjent som FFC Brauweiler Pulheim 2000) er en tysk kvinnelig fotballklubb fra Köln i Nordrhein-Westfalen. Laget har vunnet Bundesliga en gang.

Historie
I 1974 dannet Grün-Weiß Brauweiler et kvinnelag etter initiativ av Thomas Meyer. Laget kom tidlig med i den øverste divisjonen, som da var regionalisert, og rykket øyeblikkelig opp etter nedrykk i 1980 og 1986. Da Bundesliga for kvinner ble dannet, var derimot ikke Brauweiler gode nok, og begynte i den nest øverste divisjonen. Den første sesongen var en storhetstid for dem, da de rykket rett opp og vant cupfinalen. Per i dag er Grün-Weiß Brauweiler det eneste laget som har vunnet cupfinalen uten å ha spilt i den øverste divisjonen (akkurat som Medkila i Norge).

I sin første sesong for laget spilte de seg til finalen, der de tapte for TSV Siegen. Deretter kom det i serien en rekke semifinaletap (fram til 1997-98-sesongen ble serien spilt i to avdelinger, der de to beste i hver avdeling møtte hverandre til semifinaler). Brauweiler vant imidlertid også cupen i 1993, før de i 1996-97 vant både Bundesliga og cupen. Deretter falt laget noe ned i to sesonger, før de etablerte seg på øvre halvdel.

Kvinnelaget fulgte strømmen av tyske kvinnelag som hadde brutt fra herrelaget, og i 2000 ble laget selvstendig under det nye navnet FFC Brauweiler Pulheim. En nysignering ble den gamle Grün-Weiss spiller og landslagskaptein Silke Rottenberg. I sin første sesong under det nye navnet ble det en 4.-plass. Laget ble imidlertid dårligere, og i 2003-04-sesongen rykket de ned. Laget rykket rett opp igjen, og greide seg såvidt i første sesong etter opprykket, men i 2006-07-sesongen hadde laget, så godt som uten stjerner, ingen mulighet, og gikk gjennom sesongen uten å ta et eneste poeng. Det ble nok et nedrykk sesongen etter, men Brauweiler rykket opp til den nest øverste divisjonen igjen.

De bestemte seg foran 2009-2010-sesongen å oppløse laget og ble medlem av 1. FC Köln. I 2015 rykket de opp til Bundesligaen i fotball for kvinner.

Meritter 
 Tysk seriemester: 1997
 DFB-cup-vinner: 1991, 1994, 1997
 Supercup-vinner: 1994, 1997

Referanser

Eksterne lenker 
 

Koln
Kvinnefotballag
Sport i Köln
Neidhart von Reuental

Neidhart von Reuental (middelhøytysk: Nîthart von Riuwental) var en av de mest berømte og betydelige tyske minnesänger, og levde i første halvdel av 1200-tallet. Mellom 56 og 132 lieder og 55 melodier har overlevd til våre dager. De mange samtidige verker påvirket av hans stil («Pseudo-Neidhart») viser hvor stor utbredelse og anerkjennelse musikken hans fikk. Navnet Neidhart er sannsynligvis et pseudonym, og bare ett av flere navn dikteren brukte.

Referanser 

Tyske komponister
Tyske forfattere
Trubadurer
Thyge Axelsen Brahe

Thyge Axelsen Brahe (eller Tyge; død 7. september 1523 til Tostrup slott i Skåne) var en adelsmann og dansk riksråd.

Biografi 
Han var eldste sønn av Axel Pedersen Brahe og Maren Thygesdatter Lunge. Omkring 1503 ble han gift med Magdalene Krognos, som var datter av den rike Oluf Stigsen Krognos til Krapperup og Bollerup og Gertrud Knudsdatter Hase. Gjennom ekteskapet fikk han Knudstrup i Onsø herred i Skåne og halvdelen av Karsholm i Villand herred. Etter hustruens død i 1510 ble han i 1513 gift med Sophie Rud, som var datter av Jørgen Mikkelsen Rud til Vedby og Kirstine Eriksdatter Rosenkrantz. 

I 1502 var han høvedsmann på Højstrup, og ved Christian IIs kroning ble han ridder og forlent med eiendommer i Skåne og med Isolte i Halland som pantelen. 

Som sin bror Axel Axelsen Brahe sverget han Christian II fornyet troskap i 1523, men etter at kongen hadde forlatt landet til fordel for Nederlandene, gikk han over til Frederik Is parti. Han ble opptatt i riksrådet, men falt samme år under en trefning utenfor Malmø. 

Han ligger begravet i Tostrup kirke i det sydlige Skåne. 

Blant hans barn med Sophie Rud som i parentes bemerket senere ble gift med riksråd Erik Madsen Bølle, er Jørgen Thygesen Brahe til Tostrup og Otte Brahe til Knudstrup av de meste kjente.

Referanser 

Brahe-slekten
Skånelandene
Fødselsdato ukjent
Danske riksråder
Folque (album)

Folque er debutalbumet til den norske folkemusikkgruppen Folque, utgitt i 1974. Albumet ble spilt inn i Rosenborg Studios fra 21. til 24. oktober. Albumet er produsert av Øystein Sunde. Gruppa spilte først inn en demo i kjelleren til Øystein Sunde, deretter tok Sunde tapen med seg til Phonogram, og plata ble gitt ut samme året.

Folques debutalbum viser overgangen fra visegruppe til folkrockband. Selv om det var el-gitar på et par spor (Jørn Jensen, Trond Villa og Øystein Sunde), og gruppa fikk hjelp i studio av trommeslager Thor Andreassen, var det fortsatt et stykke fram. Noen av låtene er hentet fra Steeleye Span og Pentangle, men gruppa er på vei mot et eget repertoar bygd på norske ballader og felelåter. 

«Reinlender» med Trond Villa som solist og med Trond Øverlands bassriff, skulle bli gruppas mest kjente låt – på repertoaret gjennom hele Folques levetid. 

Albumet ble remastret og gjenutgitt av Pan Records i 1993.

Sporliste
 «Skjøn jomfru» (folkevise fra Tresfjord) – 4:26
 «Ravnene» (skotsk folkevise, oversatt av S. Grundtvig, bretonsk tone) – 2:31
 «Springar» (trad.) – 1:17
 «Sjugur og trollbrura» (norsk kjempevise)  – 2:37
 «Nissedans» (trad.)  – 2:25
 «Harpa» (engelsk folkevise, oversatt av Amundsen/Bing) – 4:49
 «Sinclairvise» (Edvard Storm)– 3:24
 «Reinlender» (trad.) – 1:57
 «Alison Gross» (engelsk folkevise, oversatt av S. Grundtvig) – 3:49
 «Steffa går til Selfjord» (trad.) – 3:50
 «Reven og bjørnen» (norsk folkevise) – 3:22
 «Heimat låta» (trad.) – 1:42

Personell

Folque
Lisa Helljesen – Sang
Trond Villa – Fele, hardingfele, bratsj, el-gitar
Jan Eilif Amundsen – Banjo, gitar, dulcimer, mandolin
Jørn Jensen – Sang, gitar, dulcimer
Morten Bing – Mandolin, gitar, bouzouki, banjo
Trond Øverland – Bassgitar, fløyter, piano

Øvrige
 Thor Andreassen - Trommer
 Øystein Sunde - El.gitar, produsent
 Hans Petter Danielsen - Tekniker
 Inge Holst Jacobsen - Tekniker
 Andreas Leine Jakobsen - Reissue-produsent
 Erik Jansen - Reissue-produsent 
 Christian Obermayer - Remastering 
 Bjørn Morisse - Fotograf 
 Terje Berntsen - Fotograf
 Thor-Rune Haugen - Linernotes 
 Peder Bernhardt - Design (2015)

Referanser

Eksterne lenker 
 

Debutalbum fra 1974
Musikkalbum produsert av Øystein Sunde
Folque-album
Pan Records-album
Round 2-album
Norske debutalbum
Kjempene på Dovrefjell (album)

Kjempene på Dovrefjell er det andre albumet til folkrockgruppen Folque. Albumet ble spilt inn mellom 11. og 15. august, i 1975, i Rosenborg Studios, med Øystein Sunde som produsent. Albumet ble utgitt samme år. Illustrasjoner er gjort av Livi Due.

Kjempene på Dovrefjell er regnet for å være en av Folques beste LP. Med Lars Helljesen på el-gitar og Morten Jakobsen på trommer var tiden som visegruppe definitivt over. Kjempene-besetningen holdt bare sammen under et år.

Rytmegruppen med Lars Helljesen (gitar), Morten Jacobsen (trommer). og Trond Øverland (bass) ga musikken et drivende grunnlag, og med solister som Lisa Helljesen og Trond Villa resulterte dette i noen av det ypperste inne norsk folkrock. Selv regnet gruppa «Heming og Harald kongjen» som det beste sporet på plata.

I 1999 ble albumet remastret og gjenutgitt av Pan Records.

Sporliste
 «Stev» – (trad.) 0:45
 «Jarlen av Murray». Dette er en skotsk ballade oversatt av den danske folkloristen Svend Grundtvig (1824-83). «Engelske og skotske folkeviser (1846). Tonen er av Morten Bing. 2:12
 «Halling» –  Etter felespilleren Per Kjepso (1873-1925) fra Kvam i Hardanger. 1:57
 «Heming og Harald Kongjen» .– Skrevet opp av folkloristen Sophus Bugge (1833-1907) i 1867 etter Ådne Olsson Auversækre, Høydalsmo i Lårdal, Telemark. 3:54
 «Eg vil ingjen spelemann ha»  – Folkeviser fra Valdres. Teksten skal være etter folkeminnesamlar og skulemeister Andris Eivindson Vang (1795-1877). Tonen er av Trond Øverland. 2:19
 «Huldra og Elland» –  Skrevet av vågåværingen og dikteren Edvard Storm (1749-94). 4:25
 «Inn kom'n Tore» –  Skrevet opp av felespilleren Petter L. Rypdal (1909-84) etter Ingvald N Kjersem, publisert i Bygdebok for Tresfjord (1959).1:24
 «Herr Verner i fangetårnet» – Hentet fra Danske folkeviser utgitt i  1899 av den danske folkloristen Axel Olrik (1864-1917).  2:24
 «Den gode grønne skogen» –  Ballade fra Sør-England («The Broomfield Hill»), oppskrevet i Herefordshire i 1910 av den engelske komponisten og folkeviseinnsamleren Ralph Vaughan Williams (1872—1958). Oversatt av Eilif Amundsen og Morten Bing. 3:48
 «Bruregangar» –  Etter felespilleren Hans Flatland (1812–1873), Bø, Telemark. 3:29
 «Kjempene på Dovrefjell» –  Skal første gang være publisert i 1695 i av presten og folkeminnesamler Peder Syv (1631-1702). 4:09

Personell

Folque
Lisa Helljesen – Sang
Lars Helljesen – Elektrisk og akustisk gitar, sang
Morten Bing – Dulcimer, mandolin
Eilif Amundsen – Banjo, gitar, tinnfløyte
Trond Villa – Fele, hardingfele, mandolin, sang 
Trond Øverland – Bassgitar, piano, blokkfløyte
Morten Jakobsen – Trommer

Øvrige
Øystein Sunde – Produsent
Hans Petter Danielsen – Lydtekniker
Dag Alveng - Fotograf
Livi Due - Illustrasjon

Referanser

Eksterne lenker 
 

Musikkalbum fra 1975
Folque-album
Musikkalbum produsert av Øystein Sunde
Pan Records-album
Vardøger (album)

Vardøger er et musikkalbum med Folque, utgitt i 1977. Albumet ble produsert av Nils B. Kvam og ble utgitt på CD i 1999. I 1976 regnet Folque Vardøger for sitt mesterverk, men i ettertid savnes Trond Øverlands bass-spill som var pulsen som tidligere drev gruppa framover. Vardøger var gruppas mest gjennomarrangerte plate, og fortsatt briljerer Lisa Helljesen og Trond Villa. Selv om Trond Øverland hadde sluttet i gruppa spilte han piano og blokkfløyte på plata. Vardøger solgte likevel ikke bra og var grunnen til at plateselskapet Phonogram mistet troen på Folque.

Sporliste

 «No har jonsoknatta komme» (trad./M. Bing)
 «Rei'ar med buttulen» (trad.)
 «Fanteguten» (trad.)
 «Æ'kje gutane» (trad.)
 «Felerier» (T. Villa)
 «Beiarblakkjen» (trad.)
 «Dansevise» (trad./Amundsen - Bing)
 «Heming og gyvri» (trad.)
 «Gjevre-valsen» (Sverre Gjevre)
 «Varulv» (trad./Amundsen - Bing)
 «Sæterreise» a. «Sæterreise» (Edvard Storm/trad.) b. «Heimreise» (Storm/Bing - Helljesen)

Personale

Folque
 Lisa Helljesen: Sang
 Lars Helljesen: Sang, elektriske og akustiske gitarer, bass
 Trond Villa: Sang, fele, mandolin
 Morten Bing: Mandolin, akustisk og elektrisk dulcimer, akustisk gitar. 5 str. banjo
 Eilif Amundsen: Bass, akustisk gitar, 5 str. banjo
 Morten Jakobsen: Trommer

Øvrige
 Trond Øverland: Piano, blokkfløyte
 Inge Torstensson: Torader
 Anne Elisenberg: Sang
 Nils Bjarne Kvam: Produsent
 Hans Petter Danielsen: Tekniker 
 Harald Medbøe: Fotograf/omslag
 Jeanne Gundersen: Fotograf/omslag

Referanser

Eksterne lenker 
 

Musikkalbum fra 1977
Folque-album
Pan Records-album
Teateråret 1940

Teateråret 1940 er en oversikt over hendelser, verk, fødte og avdøde personer med tilknytning til teater i 1940.

Hendelser
Karl Gerhard framfører for første gang Den ökända hästen från Troja, en satirisk sang (kuplett) som siden ble forbudt å framføre.
Per-Axel Branner tar over Nya Teatern i Stockholm 
Calle Flygare grunnlegger Calle Flygares teaterskola

Priser og utmerkelser
Pulitzerprisen for drama for The Time of Your Life til William Saroyan
Teaterkritikerprisen – Lars Tvinde og Olafr Havrevold

Nye drama
Mor Courage og barna hennes (Mutter Courage und ihre Kinder) av Bertolt Brecht
The Golden Years av Arthur Miller
The Man Who Had All the Luck av Arthur Miller
Snikende død (Peril at End House) av Agatha Christie

Årets oppsettinger

Norge
17. november – Flotte Augusta var en en teateroppsetting basert på lystspillet Stiliga Augusta av Gustav af Geijerstam. Det ble satt opp på Carl Johan Teatret med Anton Heiberg som regissør.

Sverige
Gösta Jonssons revy Det kommer en vår med slageren Min soldat har premiere på Folkan i Stockholm.
Luigi Dallapiccola og Antoine de Saint-Exupérys opera Volo di notte (Nattfly) blir uroppført på Teatro della Pergola i Firenze
Harry Iseborgs radiostykke Sänd gossen har premiere i Sveriges Radio
Vilhelm Mobergs teaterstykke Änkeman Jarl uroppføres på Dramatiska Teatern i Stockholm
Josef Kjellgrens teaterstykker Okänd svensk soldat blir uroppført på Folkteatern i Stockholm

Fødsler

25. april – Al Pacino, amerikansk skuespiller
5. mai Lance Henriksen, amerikansk skuespiller
8. juni – Carole Ann Ford, britisk skuespillerinne
13. juli – Patrick Stewart, britisk skuespiller
3. august – Martin Sheen, amerikansk skuespiller
28. august – Tom Baker, amerikansk skuespiller (død 1982)
19. oktober – Michael Gambon, irsk–britisk skuespiller
15. november – Ulf Pilgaard, dansk skuespiller
1. desember – Richard Pryor, amerikansk komiker og skuespiller (død 2005)

Dødsfall

21. juni
Ernst Dumcke, tysk skuespiller (født 1887)
Hans Ingi Hedemark, norsk operasanger (tenor) og skuespiller (født 1875)

Referanser
Goat the Head

Goat the Head er et norsk death metal-band fra Trondheim. Bandet viser til sin egen musikk som «cave metal», på grunn av bandets stil og tekster som omhandler evolusjon og huleboere. Under konserter både kler, sminker og oppfører bandet seg som huleboere. Bandet ga ut sin første utgivelse i 2006, EP-en Neander Tales, før de ga ut sitt første full-lengdealbum Simian Supremacy hos plateselskapet Tabu Recordings i 2007. I juni 2009 annonserte bandet at deres andre album var ferdig innspilt. I vente på ny platekontrakt, som ble inngått med Aftermath Music i juni 2010, ble albumet utsatt tit september 2010.

Goat the Head spilte på Infernofestivalen i 2008 og by:Larm i 2010.

Diskografi
Neander Tales (EP, 2006)
Simian Supremacy (2007)
Doppelgängers (2010)
Wicked Mimicry (2011)
Strictly Physical (2021)

Medlemmer

Nåværende medlemmer
 Per Spjøtvold – Vokal og keyboard
 Ketil L. Sæther – Gitar og vokal
 Kenneth Kapstad – Trommer og vokal
Trond Frønes – Bass og vokal

Tidligere medlemmer
 Vegar «Vyl» Larsen – Trommer
 Snorre A. Hovdal – Bass

Referanser

Eksterne lenker
 
 
 

Norske death metal-band
Band etablert i 2005
Songs from My Room

Songs from My Room er et musikkalbum med Børge Petersen-Øverleir, utgitt i 2007.

Sporliste
Alle låter er skrevet av Børge Petersen-Øverleir.
 «September»
 «Good to Know»
 «Pharma Promises»
 «I Miss You»
 «Daddy»
 «Mami»
 «Another Life»
 «Timeout»
 «Stay»

Medvirkende

Musikere
 Børge Petersen-Øverleir - sang, gitarer, produsent
 Gjermund Silset - bass
 Bengt Egil Hanssen - keyboard, piano
 Kenneth M. Lewis - synth 
 Einar Thorbjørnsen - keyboard 
 Odd Jensen - trommer
 Trond Augland - trommer 
 Arnfinn Bergrabb - trommer
 Ole Jakob Larsen - trommer
 Ole Jørn Myklebust - trompet 
 Atle Nymo - saksofon 
 Lise Voldsdal - fiolin
 Hanne Haarbye - bratsj
 Marit Aspås - cello
 Are Simonsen - kor 
 Håkon Iversen - kor 
 Marian Lisland - kor

Eksterne lenker
 Songs from My Room

Debutalbum fra 2007
Norske debutalbum
Handley Page Hampden

Handley Page Hampden var et tomotors mellomstort britisk bombefly brukt i første del av andre verdenskrig. Det ble bygd etter de samme spesifikasjonene (B.9/32) som Vickers Wellington, utstedt av Luftfartsministeriet (Air Ministry) i 1932.

Den første operative skvadronen med Hampden, 49 Squadron, mottok de første flyene høsten 1938. Ved krigsutbruddet i 1939 var åtte skvadroner innen Royal Air Force utstyrt med Hampden. Det siste operative toktet med Hampden-fly for Bomber Command var mot mål i Wilhelmshaven i september 1942.

En variant av Hampden, med andre motorer men ellers i hovedsak lik, fikk navnet Hereford.

Spesifikasjoner

Kilder
Handley Page Aircraft since 1907 (Barnes, 1976)
Aircraft of the Royal Air Force since 1918 (Thetford, 1979)
The British Bomber since 1914 (Lewis, 1980)
Encyclopedia of Aircraft of WWII (Eden, 2004)
Bomber Command Handbook 1939-1945 (Falconer, 1998)

Eksterne lenker 
 Wings Palette-fargelegging

Bombefly
Fly fra andre verdenskrig
Tomotors propelldrevne luftfartøy
Handley Page-luftfartøy
Blomster/Krættur EP

Blomster/Krættur EP er en EP fra rappegruppa Kompani 69. Den kom ut i 2007 som en oppvarming for albumet Hunddaga.

Sporliste 
 «Blomster»
 «Krættur»
 «Ro Ner»
 «Mystiske Scenario»
 «Eitranes»

EP-plater fra 2007
Kompani 69-album
Trick Shot

Trick Shot er den første utgivelsen til rappegruppa Kompani 69. Den kom som et resultat av stor etterspørsel, og bandet valgte å samle sine beste låter på en skive som en forsmak på det som skulle komme i fremtiden. Trick Shot kom ut i 2004.

Sporliste 
 «Slava» 
 «Sjettne kara»
 «Kaliber 69» (Remix)
 «16 kvær»
 «Langvarig»
 «Gangstera»
 «Åndedrag»
 «Tydelig nødrop»
 «Ett fett»
 «Fritt fall»
 «Hæsjkæsj»
 «Bemerkelsesverdig»
 «Ildsjæle»
 «Rakafant»
 «Oppsummering»

Musikkalbum fra 2004
Kompani 69-album
Daniel Rebillard

Daniel Rebillard (født 20. oktober 1948) er en tidligere fransk syklist som deltok i de olympiske leker 1968 i Mexico by.

Rebillard ble olympisk mester i banesykling under Sommer-OL 1968 i Mexico. Han vant 4000 meter forfølgelsesritt menn foran danske Mogens Frey Jensen og Xaver Kurmann fra Sveits.

OL-medaljer 
  1968  Mexico by -  Gull i sykling, 4000 meter forfølgelsesritt menn  Frankrike

Eksterne lenker 
 

Franske syklister
Medaljevinnere under Sommer-OL 1968
Deltakere for Frankrike under Sommer-OL 1968
Syklister under Sommer-OL 1968
Olympiske mestere for Frankrike
Fødsler i 1948
Olympiske medaljevinnere i sykling
Gérard Fénouil

Gerard Fenouil (født 23. juni 1945), fransk friidrettsutøver som deltok i de olympiske leker 1968 i Mexico by og 1972 i München.

Fenouil vant en olympisk bronsemedalje i friidrett under Sommer-OL 1968 i Mexico by. Han var med på det franske stafettlaget som kom på tredjeplass på 4 x 100 meter stafett for menn bak USA og Cuba. De andre på laget var Jocelyn Delecour, Claude Piquemal og Roger Bambuck.

OL-medaljer 
 1968  Mexico by -  Bronse i friidrett, 4 x 100 m stafett menn  Frankrike

Eksterne lenker 
 

Franske sprintere
Medaljevinnere under Sommer-OL 1968
Deltakere for Frankrike under Sommer-OL 1968
Friidrettsutøvere under Sommer-OL 1968
Deltakere for Frankrike under Sommer-OL 1972
Friidrettsutøvere under Sommer-OL 1972
Fødsler i 1945
Roger Bambuck

Roger Bambuck (født 22. november 1945), fransk friidrettsutøver som deltok i de olympiske leker 1968 i Mexico by.

Bambuck vant en olympisk bronsemedalje i friidrett i Sommer-OL 1968 i Mexico by. Han var med på det franske stafettlaget som kom på tredjeplass på 4 x 100 meter stafett for menn bak USA og Cuba. De andre på laget var Jocelyn Delecour, Claude Piquemal og Gérard Fénouil. Bambuck kom på femteplass på 100- og 200 meter.

I EM i friidrett 1966 vant Bumback tre medaljer, to gull- og en sølvmedalje. Han vant 200 meter og han var også med på det franske stafettlaget som vant 4 x 100 meter stafett. Han ble nummer to på 100 meter.

OL-medaljer 
 1968  Mexico by -  Bronse i friidrett, 4 x 400 m stafett menn  Frankrike

Referanser

Eksterne lenker 
 

Franske sprintere
Olympiske bronsemedaljevinnere for Frankrike
Europamestere i friidrett for Frankrike
Medaljevinnere under Sommer-OL 1968
Deltakere for Frankrike under Sommer-OL 1968
Friidrettsutøvere under Sommer-OL 1968
Deltakere for Frankrike under Sommer-OL 1972
Friidrettsutøvere under Sommer-OL 1972
Deltakere for Frankrike under EM i friidrett 1966
Fødsler i 1945
Jocelyn Delecour

Jocelyn Delecour (født 2. januar 1935, fransk friidrettsutøver som deltok i de olympiske leker 1964 i Tokyo og 1968 i Mexico by. 

Delecour vant en olympisk bronsemedalje i friidrett under Sommer-OL 1968 i Mexico by. Han var med på det franske stafettlaget som kom på tredjeplass på 4 x 100 meter stafett for menn bak USA og Cuba. De andre på laget var Paul Genevay, Bernard Laidebeur og Claude Piquemal.

Fire år senere under Sommer-OL 1968 i Mexico by vant han en ny bronsemedalje med det franske stafettlaget som kom på tredjeplass på 4 x 100 meter stafett for menn bak USA og Polen. De andre på laget var Gérard Fénouil, Claude Piquemal og Roger Bambuck.

Han vant en gullmedalje i 4 x 100 meter stafett under EM i friidrett 1966.

OL-medaljer 
 1964  Tokyo -  Bronse i friidrett, 4 x 100 m stafett menn  Frankrike
 1968  Mexico by -  Bronse i friidrett, 4 x 100 m stafett menn  Frankrike

Eksterne lenker 
 

Franske sprintere
Europamestere i friidrett for Frankrike
Medaljevinnere under Sommer-OL 1964
Deltakere for Frankrike under Sommer-OL 1964
Friidrettsutøvere under Sommer-OL 1964
Medaljevinnere under Sommer-OL 1968
Deltakere for Frankrike under Sommer-OL 1968
Friidrettsutøvere under Sommer-OL 1968
Deltakere for Frankrike under EM i friidrett 1966
Fødsler i 1935
Deltakere for Frankrike under EM i friidrett 1958
Deltakere for Frankrike under EM i friidrett 1962
Claude Piquemal

Claude Piquemal (født 13. mars 1939, fransk friidrettsutøver som deltok i de olympiske leker 1964 i Tokyo og 1968 i Mexico by. 

Piquemal vant en olympisk bronsemedalje i friidrett under Sommer-OL 1968 i Mexico by. Han var med på det franske stafettlaget som kom på tredjeplass på 4 x 100 meter stafett for menn bak USA og Cuba. De andre på laget var Paul Genevay, Bernard Laidebeur og Jocelyn Delecour.

Fire år senere under Sommer-OL 1968 i Mexico by vant han en ny bronsemedalje med det franske stafettlaget som kom på tredjeplass på 4 x 100 meter stafett for menn bak USA og Polen. De andre på laget var Gérard Fénouil, Jocelyn Delecour og Roger Bambuck.

Han vant en gullmedalje på 100 meter EM i friidrett 1962 i Beograd og under EM i friidrett 1966 i Budapest vant han gull på 4 x 100 meter stafett og bronse på 100 meter.

OL-medaljer 
 1964  Tokyo -  Bronse i friidrett, 4 x 100 m stafett menn  Frankrike
 1968  Mexico by -  Bronse i friidrett, 4 x 100 m stafett menn  Frankrike

Referanser

Eksterne lenker 
 

Franske sprintere
Olympiske bronsemedaljevinnere for Frankrike
Europamestere i friidrett for Frankrike
Medaljevinnere under Sommer-OL 1964
Deltakere for Frankrike under Sommer-OL 1964
Friidrettsutøvere under Sommer-OL 1964
Medaljevinnere under Sommer-OL 1968
Deltakere for Frankrike under Sommer-OL 1968
Friidrettsutøvere under Sommer-OL 1968
Deltakere for Frankrike under EM i friidrett 1962
Deltakere for Frankrike under EM i friidrett 1966
Pia Perkiö

Pia Perkiö (født 1. desember 1944) er en finsk poet, forfatter og diakon.

Han har skrevet en rekke bøker, både biografier og barnebøker. Hun har også skrevet musikk og sangtekster, særlig for barn. Han har skrevet flere religiøse sanger, og er blant annet representert med en salme i Salmer 1997 og Norsk salmebok 2013.

Referanser

Eksterne lenker 
 Kort biografi på svensk

Finske salmediktere
Finner
Enough of That Jazz

Enough of That Jazz er et musikkalbum med Jan Magne Førde, utgitt i 1996. Dette er hans første soloplate.

Sporliste

 «Enough of That Jazz» (Jan Magne Førde)
 «Zawose» (Jan Magne Førde)
 «Roll Tide Roll» (Førde/Henriksen)
 «Weddingmarch» (Jan Magne Førde)
 «Mazai» (Jan Magne Førde)
 «Morning Dew» (Jan Magne Førde)
 «Karibuni» (Trad./Jan Magne Førde)
 «Honey B» (Jan Magne Førde)
 «Sleighriding» (Jan Magne Førde)
 «Folksong» (Jan Magne Førde)

Medvirkende

Musikere
 Jan Magne Førde - trompet, flygehorn, kalimba, låtskriver 
 Jørn Hoel - sang 
 Roger Ludvigsen - bass, gitar, keyboard 
 Knut Reiersrud - gitarer 
 Bjørn Kjellemyr - bass 
 Annbjørg Lien - fele 
 Tore Brunborg - saksofon 
 Sverre Erik Henriksen - trommeprogrammering, produsent, låtskriver 
 Magnum Coltrane Price - strengeinstrumenter 
 Bugge Wesseltoft - tangenter, arrangement 
 Egil «Bop» Johansen - trommer, perkusjon 
 Huke Zawose - perkusjon 
 Vertavokvartetten - instrumenter 
 Kelli Sae - kor 
 Betty Zogoba - kor 
 Kouame Gerard Sereba - kor 
 David Chocron - kor 
 Lunga Primary School Choir - kor
 Mazi Choir - kor

Eksterne lenker
 Enough of That Jazz

Jan Magne Førde-album
Debutalbum fra 1996
Norske debutalbum